Merkezê Çapemenî û Îrtîbatî yê HPGyî bi eşkerayîyêka nuştekîye derheqê hêrişê artêşa tirkî û şehadetê 3 gerîlayan de zanayîş da.
HPGyî da zanayene ke 19ê Teşrîna peyêne de saetanê nîmrojî de teyareyanê şerî yê artêşa tirkî ya îşxalkare Wareyê Pawitişî yê Medya ra Haftatîn û Xantûrî 2 reyî bombardûman kerdî la bombardûman de vîndîbîyayeyê înan çîn ê.
NASNAMEYÊ 3 GERÎLAYAN AMEYÎ EŞKERAKERDENE
HPGyî da zanaye ne ke menga Êlule de bombardûman de 3 gerîlayan cuya xo vîndî kerda û nasnameyê înan eşkera kerdî.
Ame vatene ke 14 Êlule de bombardûmanê artêşa tirkî ya îşxalkare yê serê Wareyê Pawitişî Medya de gerîlayê bi nameyê Alî, Givara û Şervan şehîd kewtî.
HPGyî şexsê merdimanê  gerîlayan de heme şaro welatperwer ê Kurdîstanî rê serweşîye waşte û ard ziwan ke ê do şehîdanê xo mîyanê mucaledeyê xo de bidê ciwiyayenê.
Gerîlayê ke şehîd kewtî nasnameyê înan wina yê:
Nameyê Qodî: Alî Gaver
Name Peyname: Murat Akdogan
Cayê Biyayîşî: Colemêrg
Maye-Pî:  Cazîye - Ahmet
Tarîx û Cayê Şehadetî: 14ê Êlul a 2018î /Wareyê Pawitişî yê Medya
Nameyê Qodî: Givara Baran
Name Peyname: Berun Muhammed
Cayê Biyayîşî: Silemanîye
Maye-Pî: Semîre - Muhammed
Tarîx û Cayê Şehadetî: 14ê Êlul a 2018î /Wareyê Pawitişî yê Medya
Nameyê Qodî: Şervan Serdar
Name Peyname: Azad Karan
Cayê Biyayîşî: Wan
Maye-Pî:  Hatîce - Ethem
Tarîx û Cayê Şehadetî: 14ê Êlul a 2018î /Wareyê Pawitişî yê Medya
